da en da da da da en en en da da da da da da nb da nb da en sv da nb nl da it da de da da de da da da da da da da da da en da nb nl da nn da da da pt da vi de sv en hbs_lat zh da hbs_lat en de da hbs_lat en da hbs_lat da da sv
Klintevej 125, Møn - www.ove-christiansen.dk
Mit barndomshjem, det nuværende Klintevej 125 i Keldby på Møn.
Mine forældre, Christian og Else Christiansen, blev gift i Keldby Kirke på Møn d. 21. september 1928.
Samme år fik de bygget et hus lidt øst for Keldby, hvor landevejen dengang slog et lille sving, der, efter hvad min mor fortalte, blev kaldt for ”Røllekrogen”. Adressen er i dag Klintevej 125. Min far ernærede sig som kørelærer og arbejdede som repræsentant for sin far, maskinhandler C.F. Christiansen, Landsled.
På et tidspunkt, enten i 1930’erne eller begyndelsen af 1940’erne er Røllekrogen blevet rettet ud, formodentlig som led i en beskæftigelsesforanstaltning. Mine forældres hus kom derved til at ligge mere tilbagetrukket i forhold til landevejen, og man fik en større forhave.
I 1948 blev huset forlænget i den vestlige ende med en tilbygning med fladt tag. Den rummede en stue og et soveværelse og skulle fungere som aftægtsbolig for min mors forældre, som flyttede ind i slutningen af 1948. Her boede de, indtil de i begyndelsen af 1950’erne flyttede op på alderdomshjemmet i Elmelunde. Herefter blev tilbygningen brugt som henholdsvis spisestue og som værelse for mig.
Oprindeligt var huset kalket hvidt med en blåsort sokkel som vist på det øverste billede. I 1960’erne blev det ”stænkpudset” i en gul farve.
Min far døde i 1968 og min mor i 1977. Herefter ejede jeg selv huset i fem år, indtil jeg i 1982 solgte det til min fætter, Arne Hansen. Derefter blev huset i en periode lejet ud, bl.a. til den tidligere købmand Eliassen i Hjertebjerg. I dag bor Arnes søn, Christian, i huset, som han er ved at istandsætte.
Se fotoserie: Klintevej 125 album . Se billedserie om Keldby:  Keldby album  .
Jeg kan lide denne side Du kan lide denne side
Del siden på Facebook
Skriv en ny kommentar: (Klik her)
Klik her og skriv din kommentar
Send mig en e-mail når nogen følger op på min kommentar.
Where can I find one of these trailed harvesters and a user manual of this machine Dania 480/500?
Hej Thomas, Prøv www.mejetærsker.dk; webmaster, Steen Trampedach, har udgivet en bog om fabrikken. Prøv Søhøjlandets Landbrugsmuseum i Gjern. Jeg undersøger.
Prøv hjemmesiden www.mejetærsker.dk, der også rummer et afsnit om Dronningborg. Webmaster, Steen Trampedach, udgav 2020 år en stor bog om DM.
Hej jeg søger en instruktionsbog til min dronningborg great dane, har i mulighed for at hjælpe mig med af få fat i sådan en mvh Thomas